મામલો અદાલત સુધી પહોંચ્યો અને હાઇકોર્ટે સરકારની ટીકા કરી કે શાંતિ અને વ્યવસ્થા જાળવવાનું કામ તમારું છે, પ્રતિબંધ મૂકવાનું કામ તમારું નથી. હાઈકોર્ટમાં મમતાની સરકારે એવી દલીલો કરી હતી કે કોમી સદભાવના જાળવી રાખવા આવું કરાયું છે. એક જ દિવસે વિસર્જન અને મોહર્રમના સરઘસો નીકળે ઊભી થનારી કોમી તંગદિલીને ટાળવાની સરકારની ઈચ્છા છે. પણ થયું છે તેનાથી ઉલટું. મમતાએ સદભાવનાની જગ્યાએ દુર્ભાવના ઊભી કરી છે અને તંગદિલી વધારી મૂકી છે.